U.S. Marshals (cinta)

:*Iste articlo ye sobre una cinta estausunidense de l'anyo 1998 de cine d'intriga policiaca d'acción; ta atros usos, se veiga *'U.S. Marshals***.

***U.S. Marshals*** (títol orichinal en [[Idioma anglés|anglés]], en [[Idioma aragonés|aragonés]] ***Aguacils d'os Estaus Unius**', estrenada en Aragón con o suyo títol orichinal) ye una cinta de cine estausunidense de cine d'intriga policiaca d'acción estrenada en 1998, dirichida por Stuart Baird seguntes un guión orichinal de John Pogue (encara que basau en os personaches creyaus por Roy Huggins ta la cinta *[[The Fugitive (cinta de 1993)|The Fugitive]]*, de 1993), con una banda sonora orichinal de Jerry Goldsmith, una dirección de fotografía d'Andrzej Bartkowiak, una producción cinematografica d'Anne Kopelson y Arnold Kopelson ta la productora cinematografica *[[Kopelson Entertainment]]* y un elenco d'actors d'o cual en fan parte Tommy Lee Jones, Wesley Snipes, Robert Downey Jr., Joe Pantoliano, Kate Nelligan, Daniel Roebuck, Tom Wood, LaTanya Richardson, Irène Jacob, Patrick Malahide, Rick Snyder, Michael Paul Chan, Johnny Lee Davenport y Donald Gibb, entre d'atros.

Dos achents d'o *[[Diplomatic Security Service]]* son asasinaus en Nueva York mientres un intercambio de maletins en l'aparcamento d'a seu de Nacions Unidas. Una camara de seguredat grava los feitos, pero l'asasino consigue fuyir, levando-se importants documentos secretos. Tiempo dimpués, l'aguacil *Samuel Gerard* consigue capturar en Chicago a dos fuchitivos, a la vegada que en a mesma ciudat *Mark Warren* resulta feriu en un accident de trafico y l'arrestan en poseyer una arma ilegalment, pero en comprobar as suyas ditaladas, descubren que ye *Mark Roberts*, buscau por l'asasinato d'os dos achents en Nueva York. *Gerard* ye encargau d'un transporte de presoneros en avión a on viacha tamién *Roberts*, y iste consigue escachifollar un intento d'asasinato d'un atro preso, pero lo disparo ubre un forau en l'avión y iste s'esfrena en o río Ohio, fuyindo *Roberts*. Encargan a *Gerard*, un experimentau aguacil, a suya busca, asignando-le ta que l'aduye a *John Royce*, achent d'o *Diplomatic Security Service*. Tanimientres, poquet a poquet *Gerard* veye que muitas cosas no cuadran en as esplicacions que han recibiu de dita achencia sobre la persona de *Roberts*, que amás bellas actituz y comportamientos de *Royce* y de l'achencia resultan sospeitosos, y que la novia de *Roberts*, *Marie Bineaux*, afirma que lo suyo novio ye incapable de cometer ixos asasinatos de que l'acusan.

A cinta s'ambienta en a suya epoca actual (1998) en Nueva York (Nueva York) y Chicago (Illinois) y en os estaus de Tennessee y Kentucky, y las suyas escenas se filmoron en localizacions en Tennessee, Bay City, Chicago, Metropolis, Shawneetown y West Vienna (Illinois), Nueva York (Nueva York) y en Benton (Kentucky).

Ye una cinta con bella nominación a bel premio, encara que iste no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 1998.
* Cintas de 1998.

## Referencias

## Vinclos externos
*  ''U.S. Marshals'' en Internet Movie Database.
*  ''U.S. Marshals'' en Rotten Tomatoes.
*  ''U.S. Marshals'' en Metacritic.
*  ''U.S. Marshals'' en Box Office Mojo.